《意难忘 代闺人记梦》
清代·蒋纫兰

萧瑟闲窗。任寒蛩凄切，月绕回廊。愁深忘漏永，梦浅记情长。

携手处、旧潇湘。低语诉参商。道别来、天涯信断，雁字茫茫。

梧桐一叶飘黄。破深闺幽梦，玉枕生凉。罗帏添寂寞，粉泪湿残妆。

重叠恨、断柔肠。暮雨散巫阳。知何日、花前携手，再诉情伤。

作者简介：蒋纫兰，字秋佩，嘉善人，钱□□室。